คุยเรื่องภาพ:Kanom Namdokmai.jpg - วิกิพีเดีย

# คุยเรื่องภาพ:Kanom Namdokmai.jpg

### จากวิกิพีเดีย สารานุกรมเสรี

[[วิธีทำขนมน้ำดอกไม้]]

ส่วนผสม

แป้งข้าวเจ้าเก่า 1 ถ้วย

แป้งท้าวยายม่อม 1 ช้อนโต๊ะ

น้ำตาลทราย 3/4 ถ้วย

น้ำปูนใส 1 ช้อนโต๊ะ

น้ำลอยดอกมะลิ 1 3/4 ถ้วย

- - - เตรียมถ้วยตะไลไว้สำหรับใส่นึ่ง

วิธีทำ

1.ใส่น้ำลอยดอกมะลิ น้ำตาล ลงในหม้อ ตั้งไฟ พอเดือดน้ำตาลละลาย ยกลงกรอง ทิ้งไว้ให้เย็น จะได้น้ำเชื่อม 2 ถ้วย

2.ร่อนแป้งข้าวเจ้า 1 ครั้งแล้วตวง

3.ใส่แป้งท้าวยายม่อมแล้วร่อนอีกครั้ง

4. ใส่แป้งข้าวเจ้า แป้งเท้ายายม่อม ลงในชามผสม ใส่น้ำปูนใส น้ำเชื่อมทีละน้อย คนเรื่อยๆจนแป้ง และน้ำเชื่อมรวมเข้าเป็นเนื้อเดียวกันนำไปกรอง แล้วหมักแป้งไว้ 1 ชั่วโมง

5.ใช้สีกี่สี ก็แบ่งแป้งออกเป็นส่วนๆตามจำนวนสีที่เลือกใช้ โดยผสมสีให้อ่อนๆเพราะสุกแล้วสีจะเข้มขึ้น

6.ใส่น้ำในลังถึง 3/4 ของลังถึง แล้วตั้งให้น้ำเดือด โดยใช้ไฟแรง

7.วางถ้วยตะไลขนาดเล็กลงในลังถึง ให้ห่างกันพอที่ไอน้ำจะขึ้นได้ และนึ่งให้ถ้วยร้อนจัด

8.เมื่อถ้วยร้อนจัดแล้ว ตักแป้งใส่ถ้วยจนเกือบเต็ม แล้วนำไปนึ่ง 3 นาที เผยอฝาลังถึงไว้เล็กน้อยให้ไอน้ำออกได้ เมื่อหน้าขนมเริ่มบุ๋มให้ลดไฟลง และนึ่งต่ออีก 15 นาที จนขนมสุกทั่ว

9.ยกลงทิ้งไว้ให้เย็นใช้มีดหรือไม้ปลายแหลมจุ่มน้ำแคะขนมออกจากถ้วย วางเรียงจัดใส่จาน ขนมน้ำดอกไม้ที่ดีจะเป็นวงบุ๋มโค้งลึกตรงกลาง สีไม่จัดจ้านเกินไป มีผิวเรียบเป็นมันสวย และมีกลิ่นหอมดอกมะลิอ่อนๆ

Tips

1.การทำขนมนี้จะต้องใช้แป้งเก่าจริงๆ ถ้าแป้งไม่เก่าหน้าขนมจะไม่บุ๋ม

2.ไม่ควรนวดแป้งจะทำให้ไม่บุ๋ม ใช้วิธีผสมทุกอย่างแล้วคนให้เข้ากันเป็นเนื้อเดียว

3.การกรองแป้งเพื่อให้เนื้อละเอียดขึ้น และกรองเอาเศษผงออก

4.เวลาใส่แป้งในถ้วยให้ใส่เกือบเต็มถ้วย เหลือห่างจากขอบถ้วยนิดหน่อย

5.เมื่อนึ่งแล้วยกลงทิ้งไว้ให้เย็นสนิท จึงแคะออกจากถ้วย ถ้าแคะยังอุ่นอยู่จะทำให้แป้งขรุขระ และติดถ้วยไม่ร่อน

6.บางสูตรจะใช้แป้งมันแทนแป้งท้าวยายม่อม เพราะแป้งมันราคาถูกกว่า ก็จะได้ขนมที่นิ่มกว่าการใช้แป้งท้าวยายม่อมเล็กน้อย

7.ถ้าไม่มีน้ำลอยดอกมะลิ ใช้ Vanilla extract แทนได้ แต่อย่าใส่มากจนฉุน

ดึงข้อมูลจาก "http://th.wikipedia.org../../../k/a/n/%E0%B8%84%E0%B8%B8%E0%B8%A2%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A0%E0%B8%B2%E0%B8%9E%7EKanom_Namdokmai.jpg_b320.html".

##### Views

- ภาพ
- อภิปราย
- รุ่นปัจจุบัน

##### ค้นหา